Tere tulemast uudiste erisaatesse!
Olen George Thomas. Raporteerin Pekingist, Hiinast.
Hiina majandusimest on räägitud mitmeid aastaid.
Teine uudis, mida Läänes eriti ei kajastata,
on kristluse plahvatuslik kasv. Paljud peavad selle võtmeks palvet.
CBN News käis Kirde-Hiinas, kus käib ööpäevaringne palve,
milles osaleb üle 600 koguduse.
Hiina kõrval palvetatakse ka terve maailma eest.
Hiina valitsus püüdis aastaid kristlust maha suruda.
1940. aastate lõpus tapeti Hiinas usu tõttu 500 000 kristlast.
Nüüd, aastaid hiljem, on kristlus ametlikult ateistlikus riigis
kiireimini kasvav usund.
Meie unistus oli kogudus, mis palvetab Hiina ja maailma eest.
Ha Bining ja tema abikaasa Feng Kai
on näinud Jumala liikumist terves Hiinas.
2000. a hakkasid nad unistama sellest,
et sellele maalapile Kirde-Hiinas loodaks palvekoda.
Nutsin ja hakkasin palvetama.
Jumal andis nägemuse, et kogume Hiina kogudusi palvetama.
Üheksa aasta pärast oli ehitustöö lõpukorral.
Nad saatsid e-mailitsi ja sms-idega kutseid palvekoosolekule.
Me ei teadnud, kui paljud tulevad. Palvetasin, et rahvast tuleks
vähemalt seitsmest kogudusest. Neid tuli seitsmekümnest.
Siin on koduvideo esimesest koosolekust.
Palvetagu siin sinu lapsed. Nende hinged on teel siia.
Selle koja tulevane au
on suurem kui eelmise koja au.
Võida inimesi enda poole. Olgu see koht Sulle uueks lambiks,
mis valgustab Hiinat ja maailma.
Olime reaktsioonist hämmingus. See ületas kõik meie ootused.
Palvekeskus avati 2009. a juunis.
Seejärel lubas 617 Hiina kogudust palvetada ööpäevaringselt.
Tahame eelkõige, et see oleks koht inimestevahelise leppimise jaoks,
teiseks koguduste meeleparanduseks ja omavaheliseks leppimiseks,
ning kolmandaks inimeste leppimiseks Jumalaga.
Palvekeskuses on käinud kristlasi rohkem kui sajast riigist.
Iga päev käib külalisi kogu maailmast. See innustab.
Eestpalvetajad teavad, et Jumal teeb Hiinas midagi erilist.
Issand, kristlaste arv Hiinas kasvab.
Mida peaksime tegema, Issand? Mis on meie ülesanne?
Kuidas Sinu kuningriiki edasi viia? Häälesta meie südamed selleks tööks!
Kui kommunistid 1940. aastail võimule tulid,
oli Hiinas 4 miljonit kristlast. Nüüd on neid üle 100 miljoni.
Kui praegune kasvutempo jätkub,
saab Hiinast vähem kui 20 aastaga maailma rahvarikkaim kristlik maa.
Vastuseks õnnistab Jumal rahvaid Hiina kaudu, ütleb Feng Kai.
Kristlased peavad olema õnnistuseks. Jumal ütles Aabrahamile:
"Õnnistan sind. Teen su nime suureks. Sa saad õnnistuseks."
Nii õnnistab Ta Hiina kogudust.
Nad usuvad, et sellised palvealgatused
on olnud Hiinas koguduse kasvu võtmeks.
Ööpäevaringne palve pole kerge, kuid meil on hea meel,
et saame palves 24 tundi Jumala ligiolu nautida.
Palve avardab meie südant.
Õpime teistest hoolima ja innustume armastama.
2011. a rajati keskuses seminar ja kristlik ärikool,
mis koolitavad uusi pastoreid ja ärijuhte
Hiinat Kristuse heaks muutma.
Abielupaarile on keskus Jumala antud unistuse täitumine.
See ühendab Hiina kogudusi
ja viib sõnumit Kristuse armastusest maailma äärtesse.
Iga lapse sees on sangar,
juht,
sõber teistele,
keegi, kes aitab,
kes teeb, mis on õige,
kes unistab oma tulevikust.
Nad vajavad siiski meie abi.
Mis ma teen?
Mis ma ütlen?
Mida peaksin tundma?
Superraamat õpetab lastele
vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Hiina väitel on riigis suur uimastiprobleem:
4 - 14 mln narkomaani.
Üks rühmitus on leidnud epideemia vastu ebatavalise lahenduse.
Yunnani provintsi lõunaosas
Hiina ja Myanmari piirialal
võib leida ainulaadse uimasteist vabanemise programmi,
kus sõltlasi aidatakse palve ja Piibli abil.
Usume, et vaid Jumal võib oma jõuga inimelusid muuta.
Xu Chengyun aitas 2007. a rehabilitatsioonikeskust rajada.
Ravimite ja äärmuslike meetodite asemel kasutame lihtsat rutiini.
Palverutiin.
Isa, palume alandlikult oma venna eest.
Kasuta teda, kinnita teda! Lase tal näha oma vägevust!
Aita tal näha oma vigu ja patte ning meelt parandada,
et ta saaks uue võimaluse ja uueneks Jeesuses.
Ülistusrutiin.
Sulle loodan, Sinus võidutsen.
Issand, Jumal, Su nime ülistan
Piiblitunnid.
Loeme koos: "Sest ma ei häbene evangeeliumi,
see on Jumala vägi päästeks igaühele, kes usub,
juudile esmalt ja siis kreeklasele."
Palju õnne sulle!
Osadus.
Palju õnne, kallis vend!
Palju õnne sulle!
Ja teenimine.
Abisaajad peavad nägema Kristuse tervendavat väge.
Peame olema Jumala armastuse näiteks.
Xu sõnul on tähtis raskustes olijaile turvaline koht luua.
Tulemused räägivad enda eest.
60 % abisaajaist on seni uimasteist vabanenud.
Tagasilangenud naasevad siia. Jumal puudutab neid.
Õnnestumised lähtuvad Jumalalt.
Zhao Linbin on tunnistus sellest, et palve toimib.
Sattusin uimastite küüsi 1989. a. See kestis 20 aastat.
Sõltusin heroiinist. Püüdsin lõpetada, kuid ei suutnud.
Sattusin riigi töövanglasse, kuid sõltuvus jätkus. Kadus lootus.
Olukord muutus 2010. a, kui ema palus tal keskust proovida.
Ta oli väga kuulekas. Ta oli hea poiss, kuid sattus eksiteele.
Teadsin, et kui miski teda aitab, siis just see keskus. Palusin teda.
Zhao nõustus. Keskus nõuab tulijailt aastast pühendumist.
Algus oli väga raske. Ärritusin kergesti.
Tülitsesin pidevalt personaliga. Ma ei kuulanud nõuandeid
ja solvasin neid. Ma ei tahtnud palvetada ega Piiblit lugeda.
Personal ei andnud alla. Nad palvetasid ja uskusid,
et Jumal puudutab teda, nagu paljusid teisigi varem.
Me pole treenitud eriarstid. Toetume vaid usule ja palve väele.
Zhao sõnul selgines talle aja möödudes
Kristuse armastuse ja andestuse sügavus.
20 aastat elust on läinud. Ma ei taha endise juurde naasta.
Olin isegi vanglas. Tean, et Jumal hüvitab kaotatud aastad.
Jumal on teinud minus ime.
Zhao töötab nüüd siin nõustajana.
Talle meeldib ülistuse ajal trumme mängida.
Ime kestab, kui ta käib teistele rääkimas,
mis juhtub, kui Jumal puudutab.
Usun, et kui siiralt kahetsen ja Jeesuse oma Issandaks võtan,
saan andeks ja pääsen Tema kuningriiki.
Nüüd tean, et Jeesus on uimastite kuritarvitajate lootus.
Rehabilitatsioonikeskus valmistub vastu võtma uusi patsiente.
Hiina Narkoagentuuri äsjase hinnangu järgi
on riigis ca 14 miljonit uimastisõltlast.
Meie kaamerad jälgisid, kui keskusse saabus uus elanik.
Kust sa tuled? - Ruilist.
Provints on tuntud kõrge uimastistatistika poolest.
Millal uimastitega alustasid? - 2006.
Evangeelne rehabilitatsioonikeskus muudab elusid üks korraga.
Alguses oli Sõna.
CBN esitleb -
Johannese evangeelium
Loeb Pat Robertson
Nii on Jumal maailma armastanud, et Ta andis oma ainusündinud Poja.
Lase räägitud Jumala Sõnal muuta oma elu ja kasvatada usku!
Võta vastu eluandva Sõna vägi!
Pat Robertsoni loetud Johannese evangeelium
nüüd saadaval
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Järgmine lugu võib paljudele üllatuseks olla.
Hiinas on ca 250 registreeritud kristlikku raamatupoodi,
mis levitavad Jumala Sõna ja julgustavat vaimu.
See on tärkav tööstus.
Nagu hommikune koidukiir.
Maailma rahvarohkeimas riigis ...
on endiselt palju pimedust, mis valgust summutab.
Tehniliselt on see kommunistlik ja ametlikult ateistlik riik.
Jumal on avanud uksi. Ta tahab, et oleksime valguseks.
Sellest lähtub ülesanne: jõuda Jumala Sõnaga hiinlasteni.
Jumal tahab, et oleksime koidukiireks, mis pimeduse põgenema ajab.
Joseph Cui on teerajaja. 2004. a avas ta raamatupoe,
mis on üks Hiina esimesi registreeritud kristlikke raamatupoode.
Algus oli raske.
Pood töötas salausklike annetuste toel.
Cui sõnul olid kristlikud raamatud haruldased.
Piibli omamise eest ootas vangla.
Misjonärid tõid salaja Hiinasse Piibleid ja teisi raamatuid
ja seadsid end nii suurde ohtu.
Kristlased tulid algul poodi ja küsisid:
"On sul seda või teist raamatut? Kas on selle või teise autori asju?"
Saanud tihti eitava vastuse, küsiti: "Mis pood see selline on?"
Valitsuse hoiakud hakkasid muutuma 15 aasta eest,
kui ametnikud märkasid, kui palju hiinlasi kristlusse pöördus.
Leevendati kirjastuste piiranguid.
See tekitas väikse tööstusala, millega ühines innukalt ka Xu Jixing.
Ta avas Shanghai esimese kristliku raamatupoe 2002. a.
Kui poe avasime, oli igal riiulil üks raamat, kokku 50 raamatut.
Mõlemal pool olid kingitused.
Olime rõõmsad iga müüdud raamatu üle.
Samal aastal avas Chen Xiaoping poe Xiameni sadamalinnas.
Teadsime, et raamatupoega jõuab hästi inimesteni.
Siin kuuleb inimeste vaimsetest vajadustest.
Ka Yue Geng tajus avanemist.
Ta alustas oma kodu keldris.
2002. a avas ta Pekingis esimese ametliku kristliku raamatupoe.
Poe nimi "Veeoja", tuleb Psalmist 1:
Vee äärde istutatud puu ei närbu. Meie pood kasvab,
kui Jumal kastab ja hoolitseb. Investeering oli väike, kuid saak suur.
Pärast seda on kristlikud raamatupoed õitsema löönud.
Hiinas on täna 250 tegevusloaga kristlikku raamatupoodi.
Paljud mõistsid, et kasvamiseks peavad nad tehnoloogiliselt muutuma.
Ema küsis: "Muudkui kaotad raha. Mida sa ometi teed?"
Pidin seda tegema riskidest hoolimata.
Wang Xiapei avas esimese kristliku netiraamatupoe 2008. a.
Sellegi algus polnud kerge, kuid Wang oli visa.
Palvetasin selle eest 8 kuud. Mida rohkem palvetasin,
seda kindlam olin Jumala juhtimises. Hiina kogudus muutus kiiresti.
Aeg oli küps.
Raamatupoes toimub aktiivne evangeliseerimine ja töö inimestega.
Raamatupoes tutvub erinevate inimestega.
Võib luua sidemeid, sõprusi ja üksteist õnnistada.
Me ei taotle kasumit. Kulude-tulude suhe on tagasihoidlik.
Investeerime inimhingedesse.
Ometi ütlevad Xu ja teised, et uksed pole veel täiesti avatud
kristlikele kirjastustele. On märkimisväärseid väljakutseid.
Kahe aasta eest ründas valitsus kristlikke raamatupoode
ja piiras kristlike raamatute igaaastast kirjastamiskvooti.
Veel mõne aasta eest tohtis kirjastada 200 raamatut.
Eelmisel aastal oli arv vaid 80. Tänavu lubatakse avaldada vaid 20.
Valitsus kardab, et raamatute rohkus viib kristlaste arvu kasvule
ja kõigutab sotsiaalset stabiilsust.
Minu meelest valitsus teab, et kristluse kasv
parandab meie ühiskonda. Nende suhtumine veel muutub.
Väljakutseist hoolimata jätkavad Wang ja teised visalt. Nad teavad,
et Jumal teeb Hiinas oma tööd. Piisab, kui nad ustavaks jäävad.
Jumal toetab meid oma armuga.
Ta toetab meid, kuni teostame suure nägemuse.
Tere! Siin Pat Robertson.
Sain just valmis lindistuse ühe Piibli armastatuima raamatuga -
Johannese evangeelium.
Mina olen ülestõusmine ja elu,
kes usub minusse, see elab, kuigi sureb.
Loodan, et lindistuse abil
pääseb piiblisõna sinusse elama.
Kui jääte minusse ja minu sõnad jäävad teisse,
siis paluge, mida te iganes tahate ja see saab teile.
Kuula seda uuesti ja uuesti.
Korda seda minuga koos valjult.
Lase neil suurtel kirjakohtadel täita oma süda,
kuni Jumala Sõna uuendab su meele ja ehitab üles su usu.
Võta vastu eluandev Jumala Sõna!
Pat Robertsoni loetud Johannese evangeelium
Jumal õnnistagu sind rikkalikult, kui sa Jeesuse üle mõtiskled.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres, elu rahaasjades,
elu kehas, meeles ja vaimus. Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu. Ela täiega! CBN.com
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Üks huvitavamaid ja ainulaadsemaid aspekte
Hiina vaimse avanemise juures
on tõusev kristlik muusikatööstus.
Kohtusime tõusvate kristlike tähtedega.
Xu Chi oli 20 aastat rock-laulja.
Ta esines ööklubides ja mujal kõikjal Hiinas.
Maine ja jõukus ei täitnud sisemist tühjust, ütleb ta.
Ma ei tunnistanud seda kohe, kuid ajutine nauding ei jõudnud hinge.
Xu rääkis, kuidas kõik muutus hetkega ja muutis tema karjääri.
Lugesin Piiblit. Jumal rääkis Jeremija 1:7-8 kaudu:
"Ära ütle: Olen liiga noor, vaid mine, kelle juurde sind läkitan,
ja räägi, mida käsin. Ära karda. Olen sinuga ja päästan sind."
Salm oli kui ilmutus. Xu sõnul mõistis ta toona,
et Issand kutsub teda oma häälega midagi uut tegema.
Tajusin, et Jumal oli valmistanud mind 20-aastase rock-karjääri vältel,
et võiksin muusikaga Tema armastusest rääkida.
Ööklubides esinemise asemel hakkas ta korraldama kristlikke kontserte.
Seda polnud varem avalikult ja nii ulatuslikult toimunud.
Kui siirdusin meelelahutustööstusest kogudust teenima
ja evangeliseerima muusika kaudu, muutusid elu staatus ja väärtused.
Issand tasus kuulekuse eest.
Olen olnud täisajateenistuses pea kolm aastat.
Minu kontsertidel on Kristuse vastu võtnud paar miljonit inimest.
Kaks miljonit!
Hiina armastab muusikat. Äsja avaldatud esimese uurimuse järgi
kuulab 977 miljonit inimest, 75 % Hiina 1,3 miljardist elanikust
regulaarselt muusikat.
Xu teab, et publik on avatud sõnumile Jumala armastusest.
Laval tunnen alati kohustust rääkida uskmatutele evangeeliumist,
meeleparandusest, andestusest ja oma elu paranemisest.
Xu möönab, et tema ja teiste kristlike muusikute töö on hiigelsuur.
Hiina on ametlikult ateistlik riik,
kus valitsus tihti kristluse poole kulmu kortsutab.
Hiina kristlik muusikatööstus kahvatub USA oma kõrval,
kuid Xu usub, et see võidab maad.
Jumal lõi muusika, kuid kurat varastas ja mürgitas selle.
Ta istutas sellesse pimeduse ja kasutas seda eksitamiseks.
Püüan seda tagasi võita lootusrikkuse ja positiivsusega,
mis viitab Jumala armastusele.
Xu eeskujul kuulutavad evangeeliumi üha rohkemad lauljad.
Viimastel aastatel on Hiinas korraldatud tohutult lauluvõistlusi.
Kristlased on nähtavalt esile tõusnud
paljudel riiklikel konkurssidel.
Üks neist on Li Wenqi, finalist "The Voice'i" Hiina versioonis.
18-aastase Li sõnul mõistab ta jõukusejahi survet.
Paljud usuvad, et rahahankimine on peamine elueesmärk.
Nad ohverdavad selleks kõik. Kuid see on viljatu.
Püüan julgustada oma muusikaga pigem Jumalat jahtima.
Li isa on mänedžeriks.
Nii hea on loota Jeesusele ...
Ta peab märkimisväärseks, et tänapäeva Hiinas
võib tütar riiklikus televisioonis avalikult Jeesusest laulda.
30 aasta eest poleks see kõne allagi tulnud. Nüüd võib vabalt ülistada.
Jumal toob edaspidigi rahvaste seas oma hääle kuuldavale.
Joseph Cui on ühe Pekingi koguduse pastor.
Tema sõnul esitlevad Li ja Xu sarnased hiinlastele muusikaliiki,
mis on loov, inspireeriv ja huvitav.
Kristlik muusika mõjutab teisigi usundeid.
Budistlik muusika oli varem igav. See on rõõmsaks muutunud.
Neid on mõjutanud kristliku muusika vägi.
Seegi näitab, et kristliku muusika mõju on suur.
See on muusika Xu kõrvadele.
Komponeerimise ja kontsertide vahel püüab ta õhutada teisi artiste
välja astuma ja Kristuse armastusest rääkima.
Usun, et on palju muusikuid,
kes kardavad avalikult Kristusest laulda.
Lendav täht langeb
kui pisar Taevast
aeg ja ruum kulgevad
hiilgava vikerkaare taha
Igavesed tõotused ...
Palvetan rohkematele julgust, et enamad kuuleksid Ta armastusest.
See oli erisaade Pekingist, Hiinast.
Loodetavasti meeldis teile ülevaade Hiina kristluse kasvust.
Järgmise nädalani! Jumal õnnistagu teid!
Tõlge: Monika Jaaguri